钦定古今图书集成/明伦汇编/氏族典/第357卷 > 《廖用贤尚友录》 > 林逋〈兄子宥 宥子大年〉
## 钦定古今图书集成/明伦汇编/氏族典/第357卷 > 《廖用贤尚友录》 > 林逋〈兄子宥 宥子大年〉

按《宋史林逋传》：“逋字君复，杭州钱塘人。少孤，力学，不
为章句，性恬淡好古，弗趋荣利，家贫衣食不足，晏如
也。初放游江淮间，久之归杭州，结庐西湖之孤山，二
十年足不及城市。真宗闻其名，赐粟帛，诏长吏岁时
劳问。既卒，州为上闻，仁宗赐谥和靖先生。逋善行书，
喜为诗，其词澄浃峭特，多奇句。不娶，无子，教兄子宥”，
登进士甲科。宥子大年，颇介洁自喜。英宗时为侍御
史，连被台移出治狱，拒不肯行，为中丞唐介所奏，降
知蕲州，卒于官。